# 

# **Opis predmetu zákazky**

1. Názov predmetu zákazky: „**DNS \_ Opravy autobusov po mimoriadnych udalostiach**“
2. Celková predpokladaná hodnota: 400 000,00 EUR bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia v podmienkach obstarávateľskej organizácie, na zabezpečenie služieb bežne a všeobecne dostupných na trhu.
4. Predmetom zákazky je vytvorenie DNS ktorý bude slúžiť na zadávanie zákaziek na opravy autobusov Irisbus Citelis 12m, Iveco Rošero First, Iveco Urbanway 10,5 m, Iveco Urbanway 12m, SOR BN 9,5, SOR BN 10,5, SOR NB 12, SOR NB 18, SOR NS 12, SOR NS 12 Electric, Otokar Kent C 18,75, Solaris Urbino 10, Solaris Urbino 8,6, Solaris New Urbino 18, Solaris Urbino 12 Hydrogen, Mercedes – Benz CapaCity, SOR C 10,5, Solaris Urbino 15 CNG, SOR EBN 8, Iveco Daily po dopravných nehodách - mimoriadnych udalostiach. Súčasťou každej zadanej zákazky v systéme je: obhliadka, diagnostika poškodenia a cenový návrh opravy, vykonanie opravy - vrátane dodania nových náhradných dielov, demontáže a montáže súčastí podliehajúcich oprave, kontrola a preskúšanie opravovaných súčastí, doprava – odvoz a dovoz autobusu do a z opravy. Sprievodná dokumentácia k oprave – technologické postupy, dokumentácia k vyhotoveným zvarom a protokoly o skúškach.
5. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
6. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
7. Výzva na predkladanie ponúk v rámci zadávania konkrétnej zákazky bude obsahovať potrebné informácie ku konkrétnym požadovaným službám/projekčným prácam.
8. **V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk bude aj požiadavka na preukázanie vyjadrenia výrobcu autobusu, že navrhovaný náhradný diel je možné zabudovať do opravovaného autobusu** a jeho zabudovaním sa nezmenia pôvodné kvalitatívne a bezpečnostné parametre opravovaného autobusu.
9. **V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných činností, prípadne iných nevyhnutných dokladov** potrebných na to, aby sa obstarávateľská organizácia uistila, že predmet zákazky bude dodaný v požadovanej kvalite v súlade s platnými právnymi predpismi.
10. Obstarávateľská organizácia bude pred podpisom zmluvy požadovať splnenie povinnosti v súlade so zákonom č. 315/2016 Z. z. o registri partnerov verejného sektora. V prípade, že úspešný uchádzač pred podpisom zmluvy v lehote do 10 pracovných dní odo dňa uplynutia lehoty podľa § 56 ods. 4 až 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), ak bol na uzavretie zmluvy písomne vyzvaný, nepredloží doklady a/alebo dokumenty uvedené v bode 8, resp. nebude mať splnenú povinnosť v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, obstarávateľská organizácia to bude považovať za neposkytnutie riadnej súčinnosti a bude postupovať spôsobom podľa ZVO.